UEFA har åpnet disiplinærsak mot Russland
ARTIKKELEN ER OVER TRE ÅR GAMMEL Det bekrefter UEFA på sine hjemmesider, og sikter Det russiske fotballforbundet for at deres supportere lagde bråk på tribunen, var rasistiske og avfyrte fyrverkeri i løpet av kampen mot England lørdag. Det engelske fotballforbundet er ikke siktet. – UEFA ønsker å uttrykke sin absolutte avsky mot de voldelige sammenstøtene som skjedde i sentrum av Marseille og alvorlige bekymringer for hendelsene mot slutten av kampen på Stade Velodrome. Slik oppførsel er uakseptabel og har ingen plass i fotballen, skriver UEFA i en uttalelse, ifølge BBC. Norsk kameratgjeng havnet midt i tribunebråket: - Fullstendig kaos UEFA holder de ansvarlige landenes fotballforbund ansvarlig for sine supportere, men har ikke for vane å straffe forbund for hendelser utenfor kamparenaen. Den ikke uventede siktelsen kommer dagen etter at EM ble preget av bråk mellom fotballpøbler i forkant, under og etter kampen mellom England og Russland. En avgjørelse mot det russiske forbundet kommer til å bli tatt den 14. juni, melder UEFA. Det kan få konsekvenser for deres supportere med tanke på Russlands neste kamper i EM. De spiller onsdag mot Slovakia. Jamie Vardys kone midt i bråket: - Tåregasset for ingen grunn Det er ikke mulig å glede seg over EM, skrev VGs sportskommentator Trond Johannessen etter å ha sett de fryktelige scenene. I dag oppfordrer Geir Ellefsen, landets fremste ekspert på fotballbråk, norske EM-turister til å ta forholdsregler. Lørdagens bråk fortsatte natt til søndag, og ifølge AFP våknet 10 personer opp i varetekten søndag. De 10 skal være briter, russere, franskmenn, én østerriker og én tysker. Og i dagens papirutgave av den franske sportsavisen L'Équipe sier Ronan Evain, PhD-student i politikk og ekspert på russiske supportere, dette: – Det er ingen overdrivelse å kalle de russiske supporterne som slåss i går, for hooligans. De er ekte, harde hoolligans. De anser slåssing som en sport. De er mellom 25 og 35 år, godt trente og velorganiserte. Det var supportere fra flere klubber, fra Lokomotiv Moskva, Torpedo, Spartak og flere mindre lag som gjorde det de ikke gjør når de er hjemme i Russland: slåss på åpen gate. I Russland flytter de slåsskampene til skoger, borte fra offentligheten. – De ble uten tvil tent av den gamle fantasien om å banke opp en engelsk hooligan, selv om engelske hooligans ikke er så utbredt lenger. De har ordentlige strategier: I går var det noen som kom kjørende i bil, gikk ut av bilen for å slåss i 20-30 sekunder, og gikk inn i bilen igjen. Les også: Voldelige supportersammenstøt i flere franske byer
Lørdagens tribunebråk er et steg nærmere å få konsekvenser for Russland. Det europeiske fotballforbundet (UEFA) har nå åpnet en disiplinærsak mot deres fotballforbund.